b'\n_START_ARTICLE_\nElektrostati\xc4\x8dna razelektritev\n_START_PARAGRAPH_\nElektrostati\xc4\x8dna razelektritev ali elektrostati\xc4\x8dno razelektrenje (kratica ESR) je resna te\xc5\xbeava v elektri\xc4\x8dnih vezjih, kot so na primer integrirana vezja. Integrirana vezja so narejena iz polprevodni\xc5\xa1kih materialov, kot je silicij, in izolacijskih materialov, kot je silicijev dioksid. Vsak od teh materialov lahko utrpi trajne po\xc5\xa1kodbe, ki nastanejo ob visoki napetosti. Da bi se temu izognili, so izumili vezja oziroma naprave, ki prepre\xc4\x8dujejo nastajanje elektrostatike.\n_START_SECTION_\nVzroki za ESR (elektrostati\xc4\x8dna razelektritev)\n_START_PARAGRAPH_\nEden od vzrokov za ESR je stati\xc4\x8dna elektrika. Stati\xc4\x8dna elektrika se pogosto ustvari med lo\xc4\x8devanjem elektri\xc4\x8dnih nabojev, ki se pojavijo, ko dva primerna materiala staknemo ali drgnemo in ju nato lo\xc4\x8dimo. Kot primer navedimo hojo po preprogi, drgnjenje s plasti\xc4\x8dnim glavnikom po suhih laseh, drgnjenje balona in puloverja, drgnjenje obleke in tkanine na sede\xc5\xbeu avtomobila ali odpiranje nekaterih vrst plasti\xc4\x8dne embala\xc5\xbee. V vseh teh primerih, pride do trenja med dvema materialoma. Rezultat so prosti elektroni, ti ustvarijo razliko potencialov, to pa privede do ESR, oziroma izena\xc4\x8devanje potencialov.\n_START_SECTION_\nSimulacija in testiranje za elektronske naprave\n_START_PARAGRAPH_\nPri testiranju dovzetnosti elektronske naprave za elektrostati\xc4\x8dno razelektrenje zaradi \xc4\x8dlove\xc5\xa1kega dotika se uporablja simulator elektrostati\xc4\x8dnega razelektrenja s posebnim izhodnim vezjem, ki je pogosto uporabljen in je imenovan model \xc4\x8dlove\xc5\xa1ko telo. Ta sestoji iz kondenzatorja v seriji z uporom. Kondenzator je napolnjen na dolo\xc4\x8deno visoko napetost iz zunanjega vira, nato pa hitro spraznjen skozi upor v elektri\xc4\x8dni terminal na napravi, ki se preizku\xc5\xa1a._NEWLINE_Eden od najbolj raz\xc5\xa1irjenih modelov je opredeljen v svetovnem zdru\xc5\xbeenju in\xc5\xbeenirskih elektri\xc4\x8dnih naprav JEDEC 22-A114-B standardu, ki dolo\xc4\x8da 100 pikofaradni kondenzator in 1500 ohmski upor. Druga podobna standarda sta MIL-STD-883 Metoda 3015, in pri zdru\xc5\xbeenju elektrostati\xc4\x8dnih razelektrenj ESD STM5.1. Za sklic na standarde Evropske Unije se uporablja IEC-61000-4-2 specifikacija preizkusa za informacijske tehnolo\xc5\xa1ke opreme._NEWLINE_Smernice in zahteve so podane za geometrijo testne celice, specifikacije generatorja, stopnje preizkusa, stopnje razelektritve in oblike vala, vrstah in mestih odvajanja na testiranem proizvodu, in funkcionalne kriterije za preizku\xc5\xa1anje vzdr\xc5\xbeljivosti proizvoda._NEWLINE_Test napolnjene modelne naprave se uporablja za opredelitev elektrostati\xc4\x8dnega razelekrenja. Naprava zdr\xc5\xbei test, ko se naprava sama elektrostati\xc4\x8dno nabija in razelektruje zaradi kovinskega kontakta._NEWLINE_Ta tip praznjenja, je najbolj pogosta oblika elektrostati\xc4\x8dnega razelekrenja v elektronskih napravah in povzro\xc4\x8da ve\xc4\x8dino \xc5\xa1kode v predelovalnih dejavnostih. Odvajanje z napolnjene naprave testnega modela je odvisno predvsem od parazitskih parametrov odvajanja in je mo\xc4\x8dno odvisno od velikost in tipa paketa komponente. Eden od najbolj raz\xc5\xa1irjenih simulacij preizkusa napolnjene modelne naprave je opredeljena v svetovnem zdru\xc5\xbeenju in\xc5\xbeenirskih elektri\xc4\x8dnih naprav  (Joint Electron Devices Engineering Council  - JEDEC)._NEWLINE_Drugi standardizirani preizkusi vezja elektrostati\xc4\x8dnega razelekrenja vklju\xc4\x8dujejo naslednje: _NEWLINE_-model stroja _NEWLINE_-linijski prenos impulzov'